CELEX: 62012TN0569
Language: lt
Date: 2012-12-27 00:00:00
Title: Byla T-569/12: 2012 m. gruodžio 27 d. pareikštas ieškinys byloje Marouf prieš Tarybą

2.3.2013   
            
            
               LT
            
            
               Europos Sąjungos oficialusis leidinys
            
            
               C 63/23
            
         2012 m. gruodžio 27 d. pareikštas ieškinys byloje Marouf prieš Tarybą
   
   (Byla T-569/12)
   2013/C 63/48
   Proceso kalba: anglų
   
      Šalys
   
   
      Ieškovas: Soulieman Marouf (Londonas, Jungtinė Karalystė), atstovaujamas solisitoriaus V. Davies, QC T. Eicke, baristerio A. Sander ir solisitoriaus R. Franklin
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti Tarybos sprendimą 2012/739/BUSP dėl ribojamųjų priemonių Sirijai ir kuriuo panaikinamas Sprendimas 2011/782/BUSP (su pakeitimais) (toliau — Tarybos sprendimas) tiek, kiek jis susijęs su ieškovu,
            
         
               —
            
            
               panaikinti 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (su pakeitimais), ir (arba) 2012 m. spalio 15 d. Tarybos įgyvendinimo reglamentą (ES) Nr. 944/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis, ir (arba) 2012 m. lapkričio 29 d. Tarybos įgyvendinimo reglamentą (ES) Nr. 1117/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis (toliau — Tarybos reglamentai), tiek, kiek jie susiję su ieškovu,
            
         
               —
            
            
               panaikinti 2012 m. lapkričio 30 d. laiške (Nr. SGS12/013373) esantį Tarybos sprendimą („ieškovas ir toliau turi būti įtrauktas į asmenų ir subjektų sąrašą, esantį Tarybos sprendimo 2012/739/BUSP I ir II prieduose ir Reglamento (ES) Nr. 36/2012 <…> II ir IIa prieduose <…>“ (toliau — sprendimas),
            
         
               —
            
            
               nurodyti Europos Sąjungai atlyginti ieškovo patirtą žalą ir
            
         
               —
            
            
               priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi trimis pagrindais.
   Pirmiausia ieškovas tvirtina, kad ribojamosios priemonės jo atžvilgiu buvo priimtos be teisinio pagrindo ir (arba) buvo padaryta akivaizdi vertinimo klaida, nes nėra jokio loginio ryšio tarp ieškovo ir fizinių asmenų, kuriems taikytinos Sąjungos priimtos ribojamosios priemonės, t. y. asmenų, kurie atsakingi už smurtines represijas prieš civilius gyventojus Sirijoje.
   Antra, ieškovas teigia, kad Tarybos sprendimo 2012/739/BUSP 24 straipsnis, kurio tikslas — uždrausti jam atvykti į valstybių narių teritoriją ar vykti per ją tranzitu, neturi teisinio pagrindo, atsižvelgiant į ieškovo, kaip Europos Sąjungos piliečio, teises pagal SESV 20 straipsnio 2 dalies a punktą ir 21 straipsnį bei Direktyvą 2004/38/EB.
   Trečia, Tarybos sprendimas ir Tarybos reglamentai pažeidžia ieškovo pagrindines teises, kurios saugomos Europos Sąjungos pagrindinių teisių chartija ir (arba) Europos žmogaus teisių konvencija, be kita ko, teisę į žmogaus orumą, teisę į gerą administravimą, teisę į veiksmingą bylos nagrinėjimą ir nešališką teismą, teisę į nekaltumo prezumpciją ir teisę į gynybą, teisę į privataus ir šeimos gyvenimo gerbimą, būsto neliečiamybę ir komunikacijų slaptumą, laisvę užsiimti verslu ir jo teisę į nuosavybę.